ফয়জরাখমানবাদী

ফাইজরাক্সমানসিলারের ফায়জরাখমানবাদী আন্দোলন, যা মিডিয়াতে "ক্যাটাকম্ব সম্প্রদায়" নামেও পরিচিত। এটি রাশিয়ার তাতারস্তানে অবস্থিত একটি ইসলামী সম্প্রদায়। এর অনুসারীরা নিজেদেরকে কেবল "মুয়াম্মিন" ("বিশ্বাসী") হিসেবে বর্ণনা করে। এই সম্প্রদায়ের নামকরণ করা হয়েছে এর প্রতিষ্ঠাতা, ফয়জরাখমান সাত্তারভের নামে, যিনি একজন রাশিয়ান মুসলিম এবং তিনি নিজেকে নবী বলে দাবি করেন। মূলধারার রাশিয়ান মুসলিম ধর্মযাজকরা এই সম্প্রদায়টিকে অবৈধ বলে মনে করেন কারণ ইসলাম বিশ্বাস করে যে মুহাম্মদের পরে আর কোনো নবী নেই। 
এই সম্প্রদায়ের প্রতিষ্ঠাতা হলেন ফয়জরাখমান সাত্তারভ। তিনি একসময় একজন মুফতি ছিলেন, কিন্তু ১৯৬০-এর দশকের মাঝামাঝি সময়ে ট্রলিবাসের তার থেকে স্ফুলিঙ্গের মুখোমুখি হওয়ার পর থেকে তিনি নিজেকে একজন নবী হিসেবে ঘোষণা করেন এবং স্ফুলিঙ্গগুলোকে ঈশ্বরের কাছ থেকে আসা ঐশ্বরিক আলো হিসেবে ব্যাখ্যা দেন। তিনি ১৯৭০-এর দশকে এই সম্প্রদায়টি প্রতিষ্ঠা করেন। এই সম্প্রদায়টি তুলনামূলকভাবে অনেক ছোট, মাত্র ৭০ জন সদস্য নিয়ে গঠিত। সাত্তারভ এবং তার অনুসারীদের মূলধারার ইসলামী ধর্মযাজকরা প্রত্যাখ্যান করেছেন, যারা মুহাম্মদ (সঃ) কে আল্লাহর শেষ নবী হিসেবে বিশ্বাস করেন। 
১৯৯৬ সালে, সাত্তারভ কাজানে একটি তিন তলা ভবনে স্থানান্তরিত হন, যেটিকে তিনি একটি স্বাধীন ইসলামী রাষ্ট্র হিসেবে ঘোষণা করেন। এই সম্প্রদায়টি ১৯৯৭ সালে একটি "মাদ্রাসা" (ধর্মীয় বিদ্যালয়) প্রতিষ্ঠা করে, যেখানে শুধুমাত্র তাদের সম্প্রদায়ের সদস্যদেরই ছাত্রদের কাছে ধর্মপ্রচার করার অনুমতি দেওয়া হয়। প্রচলিত ইসলামি ধর্মগ্রন্থ ব্যবহারের পরিবর্তে, তাদের ব্যবহৃত পাঠ্যপুস্তকগুলো সাত্তারভ নিজেই লিখেন এবং প্রায়শই অনুলিপি করেছেন এবং রূপান্তর করেছেন। 
ফয়জরাখমানবাদীরা তাদের মূল বিশ্বাস এবং অন্যান্য রাশিয়ান এবং বিশ্বব্যাপী ইসলামী সংগঠনের সাথে যোগাযোগের অভাবের উপর ভিত্তি করে গড়ে উঠেছে। এই সম্প্রদায়টি আধুনিক রাশিয়ান রাষ্ট্র এবং এর আইন, সেইসাথে মূলধারার ইসলামকে প্রত্যাখ্যান করে বলে বিশ্বাস করা হয়। একবিংশ শতাব্দীর প্রথম দশকে, সাত্তারভ তার অনুসারীদের মূলধারার সমাজ থেকে বিচ্ছিন্ন করে ধর্মীয় বিচ্ছিন্নতাবাদের চরম সংস্করণ অনুসরণ করেছিলেন। 
২০১২ সালের আগস্টে, তাতারস্তানে মুসলিম ধর্মযাজকদের উপর হামলার তদন্তের সময়, রাশিয়ান পুলিশ কাজানে সাত্তারভের বাড়ির নীচে আট-স্তরের ভূগর্ভস্থ কক্ষের একটি কমপ্লেক্স খুঁজে পায়, যেখানে ৩৮ জন প্রাপ্তবয়স্ক এবং ২৭ জন শিশু বাস করত, যারা ক্যাটাকম্বের মতো খনন করা কক্ষে বাস করত। রাশিয়ান কর্তৃপক্ষের মতে, বেশিরভাগ শিশু কখনও তাদের ভূগর্ভস্থ বাড়ির বাইরে যায়নি, তবে সম্প্রদায়ের প্রাপ্তবয়স্ক সদস্যরা বলেছেন যে শিশুরা বাইরে খেলতে সক্ষম ছিল। 
বেশিরভাগ সম্প্রদায়ের সদস্যদের প্রাঙ্গণ ত্যাগ করতে নিষেধ করা হয়েছিল, যদিও স্থানীয় বাজারে ব্যবসায়ী হিসেবে কাজ করার জন্য কয়েকজনকে আসা যাওয়ার অনুমতি দেওয়া হয়েছিল। পরিবারের সাথে ভূগর্ভস্থ কমপ্লেক্সে বসবাসকারী একজন ব্যক্তি সংবাদমাধ্যমকে জানিয়েছেন যে তিনি বাইরে কাজে যাওয়ার নিষেধাজ্ঞা অমান্য করে দরজার উপর দিয়ে লাফিয়ে পালিয়ে গেছেন। 
ফয়জরাখমানবাদী সম্প্রদায়ের চার সদস্যের বিরুদ্ধে শিশুদের বিরুদ্ধে নিষ্ঠুরতার অভিযোগ আনা হয়েছিল। কর্তৃপক্ষ জানিয়েছে যে শিশুরা অস্বাস্থ্যকর এবং বায়ুচলাচলহীন কক্ষে বাস করছিল এবং তাদের রক্তস্বল্পতা এবং যক্ষ্মার লক্ষণ দেখাচ্ছিল, সাত্তারভের বিরুদ্ধে "স্বেচ্ছাচারিতার" অভিযোগ আনা হয়েছে, যা রাশিয়ান দণ্ডবিধির ৩৩০ ধারায় সংজ্ঞায়িত একটি ফৌজদারি অপরাধ যার অর্থ "আইন বা অন্য কোনও আদর্শিক আইন দ্বারা উপস্থাপিত আদেশের বিপরীতে অননুমোদিত কর্মকাণ্ড"। স্বেচ্ছাচারিতার শাস্তি পাঁচ বছর পর্যন্ত কারাদণ্ড। সাত্তারভের তিনতলা ইটের বাড়ি, যা উঁচুতে অবস্থিত তা অবৈধভাবে নির্মিত বলে প্রমাণিত হয় এবং তা ভেঙে ফেলার নির্দেশ দেওয়া হয়। সম্প্রদায়ের সদস্যরা বলেছেন যে তারা "বুলডোজারের সামনে নিজেদের ছুঁড়ে ফেলে" এই ধ্বংসের বিরুদ্ধে লড়াই করবেন। 
ক্যাটাকম্বগুলো আবিষ্কারের সময়। সাত্তারভ ছিলেন ৮৩ বছর বয়সী। এসময় তিনি অসুস্থ ছিলেন এবং প্রলাপরত অবস্থায় বিছানায় শয্যাশায়ী ছিলেন বলে জানা গেছে।